CELEX: 22011D0028
Language: mt
Date: 2011-04-01 00:00:00
Title: Deċiżjoni tal-Kumitat Konġunt taż-ŻEE Nru 28/2011 tal- 1 ta’ April 2011 li temenda l-Anness I (Kwistjonijiet veterinarji u fitosanitarji) mal-Ftehim taż-ŻEE

30.6.2011   
               
               
                  MT
               
               
                  Il-Ġurnal Uffiċjali tal-Unjoni Ewropea
               
               
                  L 171/27
               
            DEĊIŻJONI TAL-KUMITAT KONĠUNT TAŻ-ŻEE
      Nru 28/2011
      tal-1 ta’ April 2011
      li temenda l-Anness I (Kwistjonijiet veterinarji u fitosanitarji) mal-Ftehim taż-ŻEE
      IL-KUMITAT KONĠUNT TAŻ-ŻEE,
      Wara li kkunsidra l-Ftehim dwar iż-Żona Ekonomika Ewropea, kif emendat mill-Protokoll li jaġġusta l-Ftehim dwar iż-Żona Ekonomika Ewropea, minn issa ‘l quddiem imsejjaħ ‘il-Ftehim’, u b’mod partikolari l-Artikolu 98 tiegħu,
      Billi:
      
                  (1)
               
               
                  L-Anness I tal-Ftehim kien emendat bid-Deċiżjoni tal-Kumitat Konġunt taż-ŻEE Nru 99/2010 tal-1 ta’ Ottubru 2010 (1).
               
            
                  (2)
               
               
                  Id-Direttiva tal-Kummissjoni 2010/46/UE tat-2 ta’ Lulju 2010 li temenda d-Direttivi 2003/90/KE u 2003/91/KE li jistabbilixxu miżuri ta’ implimentazzjoni għall-iskopijiet tal-Artikolu 7 tad-Direttivi tal-Kunsill 2002/53/KE u 2002/55/KE rispettivament, fir-rigward tal-karatteristiċi li għandhom jiġu koperti bħala minimu mill-eżami u l-kundizzjonijiet minimi għall-eżami ta’ ċerti varjetajiet ta’ speċi ta’ pjanti agrikoli u speċi ta’ ħxejjex (2) għandha tiġi inkorporata fil-Ftehim.
               
            
                  (3)
               
               
                  Id-Deċiżjoni tal-Kummissjoni 2010/377/UE tas-7 ta’ Lulju 2010 li teħles lill-Estonja minn ċerti obbligi biex tapplika d-Direttivi tal-Kunsill 66/402/KEE u 2002/57/KE fir-rigward ta’ Avena strigosa Schreb., Brassica nigra (L.) Koch u Helianthus annuus L (3). għandha tiġi inkorporata fil-Ftehim.
               
            
                  (4)
               
               
                  Din id-Deċiżjoni ma għandhiex tapplika għal-Liechtenstein,
               
            IDDEĊIEDA KIF ĠEJ:
      Artikolu 1
      Il-Kapitolu III tal-Anness I mal-Ftehim għandu jiġi emendat kif ġej:
      
                  1.
               
               
                  L-inċiż li ġej għandu jiżdied fil-punti 14 (id-Direttiva tal-Kummissjoni 2003/90/KE) u 15 (id-Direttiva tal-Kummissjoni 2003/91/KE) tal-Parti 1:
                  
                              “—
                           
                           
                              
                                 32010 L 0046: Id-Direttiva tal-Kummissjoni 2010/46/UE tat-2 ta’ Lulju 2010 (ĠU L 169, 3.7.2010, p. 7).”
                           
                        
            
                  2.
               
               
                  Il-punt li ġej għandu jiġi mdaħħal wara l-punt 80 (id-Deċiżjoni tal-Kummissjoni 2010/198/UE) taħt l-intestatura “ATTI LI GĦANDHOM JIĠU KKUNSIDRATI KIF XIERAQ MILL-ISTATI TAL-EFTA U MILL-AWTORITÀ TAS-SORVELJANZA TAL-EFTA”:
                  
                              “81.
                           
                           
                              
                                 32010 D 0377: Id-Deċiżjoni tal-Kummissjoni 2010/377/UE tas-7 ta’ Lulju 2010 li teħles lill-Estonja minn ċerti obbligi biex tapplika d-Direttivi tal-Kunsill 66/402/KEE u 2002/57/KE fir-rigward ta’ Avena strigosa Schreb., Brassica nigra (L.) Koch u Helianthus annuus L. (ĠU L 173, 8.7.2010, p. 73).”
                           
                        
            Artikolu 2
      It-testi tad-Direttiva 2010/46/UE u d-Deċiżjoni 2010/377/UE fl-ilsien Islandiż u dak Norveġiż, li għandhom jiġu ppublikati fis-Suppliment ŻEE ta’ Il-Ġurnal Uffiċjali tal-Unjoni Ewropea, għandhom ikunu awtentiċi.
      Artikolu 3
      Din id-Deċiżjoni għandha tidħol fis-seħħ fit-1 ta’ Mejju 2011, sakemm in-notifiki kollha skont l-Artikolu 103(1) tal-Ftehim ikunu saru lill-Kumitat Konġunt taż-ŻEE (*).
      Artikolu 4
      Din id-Deċiżjoni għandha tiġi ppubblikata fit-Taqsima taż-ŻEE, u fis-Suppliment taż-ŻEE ta’ Il-Ġurnal Uffiċjali tal-Unjoni Ewropea.
      
         Magħmul fi Brussell, l-1 ta’ April 2011.
         
            
               Għall-Kumitat Konġunt taż-ŻEE
            
            
               L-Aġent President
            
            Gianluca GRIPPA
         
      
      
         (1)  ĠU L 332, 16.12.2010, p. 49.
      
         (2)  ĠU L 169, 3.7.2010, p. 7.
      
         (3)  ĠU L 173, 8.7.2010, p. 73.
      
         (*)  Ma huma indikati l-ebda rekwiżiti kostituzzjonali.